Poštovani roditelji!

Virovitičko-podravska županija u partnerstvu sa školama nastavlja provođenje projekta „Žličica 5“ putem kojeg se učenicima osiguravaju besplatni obroci u školskoj kuhinji. **Pozivaju se roditelji da dostave najkasnije do srijede, 23. studenog 2022. do 12 sati, u tajništvo škole, traženu dokumentaciju kojom se utvrđuje provjera predloženih kriterija.**

U nastavku je detaljniji opis.

DOKAZNA DOKUMENTACIJA: Prijavitelj je obvezan koristiti ovaj kriterij prilikom odabira najpotrebitije djece koja žive u siromaštvu ili su u riziku od siromaštva za sudjelovanje u projektu.

 Prihvatljivi kriteriji i dokazni dokumenti u okviru ovog Poziva su:

OBVEZAN KRITERIJ:

Prijavitelj je obvezan koristiti ovaj kriterij prilikom odabira najpotrebitije djece koja žive u siromaštvu ili su u riziku od siromaštva za sudjelovanje u projektu.

|  |  |
| --- | --- |
| OBVEZAN KRITERIJ  | DOKAZNI DOKUMENTI[[1]](#footnote-1)  |
| Djeca iz obitelji koje su korisnice prava na doplatak za djecu  | Važeće rješenje¹ HZMO-a o priznavanju prava na doplatak za djecu ili važeće rješenje o priznavanju prava na doplatak za djecu izdano od strane nadležne inozemne institucije i pisana izjava korisnika doplatka da ukupni dohodak ostvaren u prethodnoj kalendarskoj godini po članu kućanstva mjesečno ne prelazi 70 % proračunske osnovice, odnosno ne prelazi iznos od 2.328,20 kuna ili potvrda HZMO-a o isplaćenom doplatku za djecu[[2]](#footnote-2) ili uvjerenje HZMO-a o priznatom pravu na doplatak za djecu[[3]](#footnote-3) ili potvrda o visini dohotka i primitka Porezne uprave iz koje je vidljiva isplata dječjeg doplatka  |

UVJETI FINANCIRANJA:

* sufinanciranje troškova školske prehrane u školskoj godini 2022./2023. za svu djecu koja žive u siromaštvu ili su u riziku od siromaštva čiji roditelji/skrbnici dokažu ispunjavanje propisanih uvjeta

• dijete je polaznik obveznog osnovnoškolskog obrazovanja u javnoj osnovnoj školi osnivač koje je javno tijelo, a koja se nalazi na području jedinice područne (regionalne) samouprave. Iz navedenog proizlazi da je dijete polaznik jednog od 8 (osam) razreda osnovne škole koja je u nadležnosti nekog od naprijed spomenutih osnivača javnih osnovnih škola

• dijete je iz obitelji koja je korisnik prava na doplatak za djecu

• sufinancira se 1 školski obrok dnevno po djetetu u iznosu od 5,47 kn (pet kuna i četrdesetsedam lipa) –ukupno 5,47 kn/- 0,726 € - dijete za svaki nastavni dan školske godine 2022./2023. – ; uključujući opravdani izostanak djeteta do 3 (tri) nastavna dana u jednom mjesecu, što podrazumijeva da troškovi obroka za tog učenika su neprihvatljivi od 4 (četvrtog) nastavnog dana izostanka.

1. Izdano od navedenog nadležnog tijela u 2022. godini. [↑](#footnote-ref-1)
2. Potvrda HZMO-a o isplaćenom doplatku za djecu dostupna je i kroz sustav e-Građani. Navedena potvrda u obliku elektroničkog zapisa izdanog putem servisa e-Građani jednako je dokazno sredstvo kao i potvrda izdana od nadležne područne službe/ureda HZMO-a. Prihvatljiv je i službeni dokument HZMO-a koji sadrži skupni popis djece iz obitelji koje su korisnice prava na doplatak za djecu. [↑](#footnote-ref-2)
3. Prihvatljiv je i službeni dokument HZMO-a koji sadrži skupni popis djece iz obitelji koje su korisnice prava na doplatak za djecu. [↑](#footnote-ref-3)